Արսենի աչքերում բռնկված չարագուշակ բոցը Վանուհուն հետ չպահեց, որպեսզի վեր կենար ու վճռական քայլերով շքեղաշուք ռեստորանը լքեր: Ընդհակառակը, արագացրեց որոշումը: Ապակեպատ դռներից մեկը հրելիս աչքն ընկավ մարմարե սյան մոտ կանգնած Հրանտին: Իր ռեստորանն է. թափթփուկներ, ժողովրդին անդունդի եզրին են հասցրել՝ իրենք հարստություններ կուտակել, ինչքի տեր դարձել, պալատներում ու դղյակներում բնավորվել: Նախկին նախարար՝ ներկա ընդդիմադիր: Ինչպիսի զազրելի հիբրիդ: